Keskusta (taajaman osa)

Keskusta (myös ydin(keskusta), liikekeskusta, kantakaupunki tai keskikaupunki on taajaman osa, johon kaupungin tai muun taajaman palvelut ja asutus ovat keskittyneet. Kaupungeissa keskusta on usein myös kaupungin vanhin osa. Kaupunkimaantieteessä ydinkeskusta on Ernst Burgessin muotoilemassa kehämallissa kaupungin sisin osa. Keskustat ovat suosittuja asuinpaikkoja autottomien, opiskelijoiden, eläkeläisten sekä akateemisesti koulutettujen keskituloisten keskuudessa. Keskustassa asuessa monet palvelut ovat lähellä ja julkiset liikenneyhteydet ovat kattavia. == Keskustan rakenne == Keskustojen maankäyttö on tehokasta ympäröivää aluetta korkeamman maan arvon vuoksi. Alueesta saatu hyöty voidaan maksimoida rakentamalla korkeita rakennuksia. Kaupunkien keskustoissa on yleensä paljon tavarataloja, kauppakeskuksia ja toimistoja. Kaikissa suurimpien kaupunkien keskustoissa on vähän asuintaloja maan kalleuden ja niukkuuden vuoksi. Rakennukset ovat yleensä korkeita ja kiinni toisissaan, jotta maan käyttö olisi mahdollisimman tehokasta. Liikenne on järjestetty yleensä tehokkaasti joukkoliikenteellä. == Keskustat Suomessa == Rakenteeltaan perinteisten suomalaiskaupunkien keskustat on rakennettu 1900-luvun alkupuolella tai aiemmin. Tuolloin hallitsevina kulkutapoina olivat kävely, pyöräily ja joukkoliikenne. Tämän vuoksi vanhat keskustat on rakennettu tiiviisti, palvelut, asutus ja teollisuus ovat kävelymatkan päässä toisistaan, ja keskustan halkaisija on useimmiten kilometri tai kaksi. Keskustassa on perinteisesti ollut samoissa taloissa sekä asumista, palveluja että työpaikkoja. Talojen pohjimmaisessa kerroksessa on tyypillisesti kadulle avautuva liikehuoneisto eli kivijalkakauppa. Kun Suomen kaupungit kasvoivat, kaikki asukkaat eivät enää mahtuneet asumaan keskustassa ja lähiöiden rakentaminen alkoi. Vaikka lähiöissä oli paikallisia palveluja, kuten ruokakauppa, niistä käytiin hoitamassa työ-, asiointi-, erikoiskauppa- sekä vapaa-ajantarpeet keskustassa. Tätä tarvetta palvelemaan rakennettiin säteittäiset bussi- ja katuyhteydet keskustasta lähiöihin. Keskustojen asukasluvun kasvua jarrutti myös se, että keskustoista tuli suuren palvelujen määrän takia usein hieman levottomia paikkoja. Kaupunkikeskustan asema on yleensä sen verran tärkeä, että kulkeakseen johonkin toiseen lähiöön tai kaupungin ulkopuolelle, on kuljettava usein keskustan kautta. Vasta 1990-luvulla kaupunkikeskustojen kanssa ovat alkaneet kilpailla automarketit ja kauppakeskukset, joista monet ovat kaupungin keskustan ulkopuolella, mutta myös keskustassa sijaitsevia ostoskeskittymiä on rakennettu. Monet etenkin pienempien kaupunkien keskustat ovat kärsineet automarketeista ja niiden merkitys on pienentynyt. Pääkaupunkiseudulla toimistokeskittymiä on rakennettu keskustan ohella kehäteiden varsille. Tällaisesta tärkeimpiä esimerkkejä ovat Keilaniemen ja Aviapoliksen yrityspuistot. == Artikkeleita Suomen kaupunkien keskustoista == * Helsingin keskusta * Jyväskylän keskusta * Kuopion keskusta * Oulun keskusta * Pietarsaaren keskusta * Tampereen keskusta * Turun keskusta ==Eri suurkaupunkien liikekeskuksia == File:L.A Financial district.JPG|Los Angelesin liikekeskus File:Manhattan3 amk.jpg|New York Cityn liikekeskusMidtown File:Downtown Toronto From CN Tower.jpg|Toronton liikekeskus File:La Défense depuis l'Arc de Triomphe Janvier 2023.jpg|Pariisin liikekeskus La Défense File:City of London skyline from London City Hall - Oct 2008.jpg|Lontoon liikekeskus Lontoon City File:Sydney CBD on a sunny day.jpg|Sydneyn liikekeskus File:Paulista at night.jpg|thumb|São Paulon liikekeskus File:Frankfurt Am Main-Stadtansicht von der Deutschherrnbruecke zu Beginn der Abenddaemmerung.jpg| Frankfurtin liikekeskus File:Mumbai skyline.jpg|Mumbain liikekeskus File:六本木之丘天空甲板 (16017557537).jpg|Tokion liikekeskus File:Hong Kong Island Skyline 2009.jpg|Hongkongin liikekeskus Central File:1 Singapore city skyline 2010 day panorama.jpg|Singaporen liikekeskus File:Shanghai Pudong.jpg|Shanghain liikekeskus File:Dubai skyline 2015 (crop).jpg|Dubain liikekeskus File:Business Centre of Moscow 2.jpg|Moskovan liikekeskus File:SCBD, Jakarta.jpg|Jakartan liikekeskus File:King fahad olaya-road Riyadh.jpg|Riadin liikekeskus File:Cape Town CBD skyline as seen from De Waterkant.jpg|thumb|Kapkaupungin liikekeskus File:Seoul Tower View.jpg|Seolin liikekeskus File:AZCA.c.m.2.jpg|Madridin liikekeskus File:Taipei Skyline 2022.06.29.jpg|Taipein liikekeskus File:Istanbul Skyline Beşiktaş Şişli.JPG|Istanbulin liikekeskus Luokka:Kaupunkimaantiede